<classify> RIYADH, SAUDI ARABIA SAUDI Arabiaimeongeza ada ya visa mara sita zaidi, uamuzi ambao unatajwa kuwagharimu wauminiwa madhehebu ya Kiislamu hasa wale wanaokwenda kuhiji kwa mara nyingine ambaowatachajiwa zaidi. Taarifazinaeleza kuwa visa kwa ajili ya mtu mmoja kuingia nchini humo hivi sasaitagharimu dola za Marekani 533 ambazo ni sawa na shilingi za Tanzania 1,226,150.64, kutoka dola 93 sawa nashilingi 213,962.03, ya kuingia maranyingi. Aidha visaya miezi sita itagharimu dola 800 takribani shilingi za Tanzania 1,840,356.64 hukuile ya mwaka mmoja itakuwa dola 1,333 ambazo ni sawa na shilingi za Tanzania 3,066,494.25. Taarifambalimbali zilizoripotiwa kwenye vyombo vya habari katika nchi mbalimbali, zimeeleza kuwa nchi zenye waislamu wengi zimekasirishwana uamuzi huo. Aidhaongezeko hilo la ada ya visa itawagusa pia watalii wote, watu wa kidini na wafanyabiasharawa kigeni. Kwa mujibuwa ripoti ya Quartz Africa, ongezeko hilo la ada halitawagusa wale wanaosafirikwa mara ya kwanza kutekeleza ibada ya Hija ya kila mwaka au Hija ndogo, isiyoya lazima inayojulikana kama Umrah. Hijainajumuisha gharama kubwa kwa wageni, hasa kwa usafirishaji na makazi. Taarifazinaeleza kuwa mpango huo, ambao ulitokana na mapendekezo kutoka kwa Mawaziriwa Fedha na Uchumi wa Saudia, ulianzakutekelezwa Oktoba 2 mwaka huu sanjarina mwanzo wa mwaka mpya wa Kiislamu. Imeelezwakuwa mabadiliko hayo ya ada ni sehemu ya kampeni pana ya kupunguza utegemezi waufalme kwenye mafuta na kuongeza mapatokatika maeneo mengine, pamoja na ada ya uhamiaji SaudiaArabia, ambayo ndio mzalishaji mkubwa wa mafuta duniani, imeathiriwa sana na kuangukakwa bei ya mafuta. Septembamwaka huu, kwa mara ya kwanza Serikali ya Saudia ilitangaza kwamba itapunguzamshahara na posho za watumishi wa umma. Uamuzi huoulikuja baada ya vita vya muda mrefuhuko Yemen ambavyo Saudi Arabia imehusika. Taarifa zavyombo vya habari zinaeleza kuwa hatua ya kuongeza ada inaweza kuwa muhimu sanakwa ufalme, ikizingatiwa kwamba mamilioni ya Waislamu hufanya Hija kwenda Makkana Madina kila mwaka. Mawakala wausafirishaji nchini Morocco wamekubalina kususia safari za kwenda Makka hadi hapoada hizo mpya zitakapoondolewa, ripoti zinasema na kuongeza Uturuki, Misri, na Nigeria wote wameelezea kupingakwao mpango huo mpya. Waislamunchini Afrika Kusini wameanza mchakato wa kupinga ada hizo mpya ambazowameziita kuwa si za kibinadamuna wameitaka Serikali ya Saudia ama kuiondoaau kupunguza kiwango hicho kipya. YusufAbramjee ambaye ni Katibu Mkuu wa Baraza la Wanatheolojia wa Kiislamu nchiniAfrika Kusini alisema kwamba jamii inaelewa kuwa hali ya uchumi wa duniani moja ya sababu zilizoishinikiza Serikali ya Saudia ichukue hatua hizo. Lakini,huwezi kupata faida kutokana na Hija. Siyo sawa. Dini yetu inakataza hilo, hadi sasa mawasiliano na Serikali ya Saudia yalikuwahayajafikiwa kwani simu zote za kutoa ufafanuzi zilikuwa hazijibiwi,alikaririwa Abramjee akisema. Idadi yawatu ambao huenda hija inatambuliwa na Serikali ya Saudia, lakini imekuwa ikipungua kwa miaka michacheiliyopita kutokana na sababu mbalimbali ikiwapo mipango ya upanuzi inayofanywakatika maeneo ya kuhiji, au magonjwa kama MERS, maambukizi kwa njia ya hewa au Ebola.  <topic>: KITAIFA 